**Auli Mantila** (s. 27. toukokuuta 1964 Jyväskylä) on suomalainen elokuvaohjaaja ja kirjailija. Vuosina 2012–2016 hän toimii taiteilijaprofessorina.

Mantilan tunnetuimpia elokuvia ovat *Neitoperho* (1997), *Pelon maantiede* (2000) ja *Ystäväni Henry* (2004). Mantilan esikoisromaani *Varpunen* ilmestyi vuonna 2005. Hän on tehnyt käsikirjoituksia ja ohjauksia myös radioon.

Mantilan Yle TV1:lle ohjaama sarja *Hopeanuolet* palkittiin kahdella Venla-palkinnolla vuonna 2007. Jaana Saarinen sai Ritvan roolistaan parhaan naisnäyttelijän Venlan ja käsikirjoittajat Leea Klemola ja Kaarina Hazard parhaan draamakäsikirjoituksen Venlan.

Mantila sai Oma tie -tunnustuspalkinnon Red Carpet -festivaalilla 2023.

Ura
---

Auli Mantila opiskeli aluksi Jyväskylässä luokanopettajaksi, mutta vaihtoi pian taidekasvatukseen. Vuonna 1990 hän aloitti Taideteollisen korkeakoulun elokuvalinjalla, josta valmistui 1995. Siellä hän solmi läheisen ammatillisen yhteyden opettajansa Matti Ijäksen kanssa, jota Mantila pitää tärkeimpänä mentorinaan. Ijäksen ohella Mantilan töissä usein toistuvia nimiä ovat näyttelijä Leea Klemola ja elokuvaaja Heikki Färm.

Vuonna 1994 Mantila toimi apulaisohjaajana Kanerva Cederströmin *Työttömän päiväkirjassa* ja Pertti Sveholmin *Pohjalla*-tuotannossa. Samana vuonna valmistui myös Mantilan kuunnelma *Marja*, josta Matti Ijäs pyysi tekemään televisiokäsikirjoituksen. Mantila päätyi myös ohjaamaan tämän tuotannon, televisioelokuvan *Marja* (1994). Mantila on toiminut käsikirjoittajana myös Ijäksen elokuvissa *Lahja* (1997) ja *Pala valkoista marmoria* (1998), jälkimmäisessä yhdessä Juha Lehtolan kanssa Martti Joenpolven novellin pohjalta.

Mantilan ensimmäinen pitkä teatterielokuva oli vuonna 1997 valmistunut *Neitoperho*. Elokuva sai Humanismin käsi -palkinnon. Vuonna 1999 sai ensi-iltansa Anja Kaurasen samannimiseen romaaniin perustuva *Pelon maantiede* ja vuonna 2004 *Ystäväni Henry*. Sittemmin Mantila on toiminut ohjaustyön ohella tuottajana useissa lyhytfiktioissa ja dokumenteissa.

Lähteet
-------

1. 1 2  Auli Mantila Elonetissä.
2. ↑  Taiteilijaprofessorit Taiteen edistämiskeskus.  Arkistoitu 24.3.2016. Viitattu 1.12.2014.
3. ↑  Yhdeksän elokuva-alan ammattilaista sai Red Carpet -tunnustuksen *Episodi.fi*. Viitattu 26.8.2023.
4. 1 2 3  Jari Kuosmanen: *Auli Mantila*, teoksessa Eila Anttila (toim.): *Lyhyttä ja pitkää, Kotimaisia elokuvantekijöitä*. Helsinki: BTJ Kirjastopalvelu Oy, 2000. ISBN 951-692-474-3.
5. ↑  Markku Varjola (toim.): Elokuvien ensi-illat Suomessa 2000-2007 (pdf) Suomen elokuvakerhojen liitto SEKL ry..  Arkistoitu 16.10.2013. Viitattu 18.11.2012.

Kirjallisuutta
--------------

* "Elokuvia tästä maailmasta", Auli Mantilan haastattelu, *Filmihullu* 2/2000.
* Aihonen, Rita: "Hetki ennen Henryä", Auli Mantilan haastattelu, *Filmihullu* 2/2004.

Aiheesta muualla
----------------

* Auli Mantila Internet Movie Databasessa. (englanniksi)
* Auli Mantila Elonetissä.
* Auli Mantila radio-ohjelmassa Kuusi kuvaa, 22.4.2017 Yle

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Auli Mantila |
| --- |
|  |
| Pitkät elokuvat (ohjaus) | 
* Neitoperho (1997)
* Pelon maantiede (2000)
* Ystäväni Henry (2004)

 |
|  |
| TV-elokuvat ja -sarjat (ohjaus) | 
* Marja (1994)
* Yhteinen huone (2002)
* Täysin työkykyinen (2003)
* Hopeanuolet (2007)
* Yksinen (2008)

 |
|  |
| Dokumenttielokuvat (ohjaus) | 
* Jäykkä, kapea ja pelokas - näyttelijä Leea Klemolan haastattelu (1997)

 |
|  |
| Lyhytelokuvat (ohjaus) | 
* Jehu (1991)
* Nälkä (1992)

 |

 |


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Suomi (KANTO)
* Yhdysvallat

 |
|  |
| Henkilöt | 
* Deutsche Biographie
* Ritva
	+ 2
* Elonet
* Yle

 |
|  |
| Muut | 
* IdRef

 |

 |